Yksi kuva kertoo enemmän kuin tuhat sanaa.

Kuvan löytää paremmassa muodossa tästä.

Kun asukaslukua kasvatetaan voimakkaasti tiivistäen, kaupungin sisäinen liikenne ei voi enää perustua kovinkaan painotetusti yksityisautoiluun. Ratikka on tehokkain kulkumuoto erityisesti, jos ratikoiden kokoa vähän kasvatetaan nykyisestä.

Oheisessa kuvassa on muun muassa ratikkalinjat

Jokeri 0

Jokeri 1

Jokeri 2

Saaristoratikka Kruunuvuoren rannan kautta Vartiosaareen ja Vuosaareen

Tiederatikka Viikistä Munkkiniemen kautta Otaniemeen

Ratikkayhteys Kalasatamasta Pasilaan

Pari säteittäistä linjaa

ym.

Seppo Vepsäläinen on tällä blogilla varoittanut moneen kertaan, ettei tuollainen määrä ratikoita mahdu nykyiseen keskustan raideverkkoon. Ei mahdukaan. On avattava uusia yhteyksiä. Mannerheimintien kovin kuormitetulle yhteydelle ollaan tekemässä rinnakkaista yhteyttä Topeliuksenkadun ja Fredan kautta Eiraan, mutta muitakin yhteyksiä on löydettävä.

Tärkeätä on, että ratikat eivät juutu autoliikenteen ruuhkiin. Jos näin käy, autoliikenteen ruuhkat pahenevat, koska tasapainotila asettuu ruuhkaisempaan arvoon kuin, jos autosta voisi vaihtaa kätevästi nopeaan ratikkaan.

Joku voi ihmetellä, riittävätkö rahat näin suuriin investointeihin. Tuohon solahtaa helpostiu miljardi ellei kaksikin.

Pelkästään asunnot neljännesmiljoonalle ihmiselle maksavat 30 miljardia ja sen päälle tulee toinen mokoma muita investointeja. Tässä mielessä liikenteen järjestäminen on aika pieni summa. Todettakoon, että jos pysäköintinormi jostain minulle tuntemattomasta syystä pysyy ennallaan, tarvitaan noin 80 000 pysäköintipaikkaa. Ne maksavat arviolta 30 000 €/kpl eli yhteensä noin 2,5 mrd €. Järjettömän suuri investointi kun ajatellaan, että robottiautot tekevät sen joka tapauksessa tarpeettomaksi.

(Ei, niitä pysäköintipaikkoja ei voi laittaa halvalla pysäköintikentiksi maan tasoon. Ne veisivät 2,4 neliökilometriä)

Siitä aletaan olla yksimielisiä, että autoilun kilometripohjaiset maksut (ruuhkamaksut, tienkäyttömaksut) ovat tehokkain tapa välttää kantakaupungin ruuhkautumista. Autoilijan kannalta on sama maksaako ajamisesta aikana vai rahana, mutta aika on hukkaan mennyttä harmia, raha auttaa vähentämään muita julkisia maksuja ja veroja.